Wayne Gretzky
Gretzkyn kaksi viimeistä NHL-kautta päättyi jo runkosarjaan. Hän pelasi uransa viimeisen ottelun Rangersin paidassa 18. huhtikuuta 1999 Madison Square Gardenissa Pittsburgh Penguinsia vastaan. Gretzky merkkautti viimeisessä ottelussaan yhden syöttöpisteen Brian Leetchin maaliin. Rangers hävisi ottelun jatkoajalla 2–1. Gretzkystä tuli NHL:n toiseksi viimeinen pelaaja, joka oli aloittanut uransa WHA-liigassa. Viimeiseksi jäi hänen pitkäaikainen joukkuetoverinsa Mark Messier.
NHL-kausi 1984–1985
Kausi 1984–85 oli National Hockey Leaguen historian 68. kausi. Sen aikana pelattiin 80 runkosarjaottelua 21 joukkueen voimin. Stanley Cupin vei Jari Kurrin ja Wayne Gretzkyn edustama Edmonton Oilers, joka voitti toisen mestaruutensa. Loppuottelussa Oilers voitti Philadelphia Flyersin. Jari Kurri teki runkosarjan piste-ennätyksensä 135 tehopistettä (71 maalia ja 64 syöttöä).